Պետք է նաև նշել, որ չնայած բազմաթիվ առավելություններին և դրական կողմերին, որոնք առկա էին Տաթևում, կային նաև բացասական կողմեր, որոնք հիասթափեցրին ինձ: Առաջին հերթին կնշեյի շրջակա միջավայրի աղտոտվածության մասին, ավելի շատ աղտոտված էր գետերի շրջակայքը: Մեծ հիասթափություն պատճառեց նաև վանքից ոչ հեռու լսվող անմակարդակ երաժշտությունը, որը խիստ հակադրվում էր եկեղեցում տիրող հոգևոր և անաղարտ երաժշտությանը: Եվ մի բան էլ, որը թեև այդքան ել կապ չունի Տաթևի հետ, այնուամենայնիվ ինձ շատ մտահոգեց. դա հայերիս մեջ առկա հոգևոր դաստիարակության պակասն է, երբ եկեղեցու ներսից ընթացիկ պատարագի հետ զուգահեռ լսվում էին մարդկանց ծիծաղները և բարձրաձայն խոսակցությունները, ինչը և ճնշող էր, և մտահոգիչ: